b'\n_START_ARTICLE_\nBolgarska akademija znanosti\n_START_PARAGRAPH_\nBolgarska akademija znanosti (bolgarsko \xd0\x91\xd1\x8a\xd0\xbb\xd0\xb3\xd0\xb0\xd1\x80\xd1\x81\xd0\xba\xd0\xb0 \xd0\xb0\xd0\xba\xd0\xb0\xd0\xb4\xd0\xb5\xd0\xbc\xd0\xb8\xd1\x8f \xd0\xbd\xd0\xb0 \xd0\xbd\xd0\xb0\xd1\x83\xd0\xba\xd0\xb8\xd1\x82\xd0\xb5, Balgarska akademija na naukite, okraj\xc5\xa1ano \xd0\x91\xd0\x90\xd0\x9d oz. BAN) je narodna akademija in ena najpomembnej\xc5\xa1ih znanstvenih ustanov v Bolgariji. Upravlja jo odbor direktorjev, izvr\xc5\xa1ni svet in generalni zbor. Od konca leta 2016 je predsednik generalnega zbora matematik Julian Revalski._NEWLINE_Pod okriljem akademije deluje 87 razli\xc4\x8dnih raziskovalnih in podpornih skupin, od tega 52 in\xc5\xa1titutov, ki delujejo na razli\xc4\x8dnih podro\xc4\x8djih znanosti in predstavljajo velik dele\xc5\xbe znanstvene produkcije v dr\xc5\xbeavi. So razmeroma avtonomni. Poleg tega se ustanova ukvarja tudi z izobra\xc5\xbeevanjem (podeljuje svoje visoko\xc5\xa1olske nazive) in znanstvenim zalo\xc5\xbeni\xc5\xa1tvom. Skupno ima skoraj 7500 raziskovalcev razli\xc4\x8dnih profilov.\n_START_SECTION_\nZgodovina\n_START_PARAGRAPH_\nAkademijo so leta 1869 kot Bolgarsko dru\xc5\xa1tvo u\xc4\x8denjakov ustanovili izseljenski izobra\xc5\xbeenci v Br\xc4\x83ili (Romunija), v \xc4\x8dasu, ko je bila Bolgarija pod osmansko oblastjo. Po osvoboditvi so \xc4\x8dlani izglasovali selitev v Sofijo, kjer jim je mestni svet zgradil sede\xc5\xbe, pokrovitelj pa je postal princ Aleksander I._NEWLINE_Leta 1911 je prevzela ime Bolgarska akademija znanosti, leto kasneje je bil sprejet prvi statut. Leta 1940 se je preimenovala v Bolgarsko akademijo znanosti in umetnosti; kljub protestom je bolgarska vlada v tem \xc4\x8dasu prevzela nadzor nad imenovanjem sekretarja. Sede\xc5\xbe je bil po\xc5\xa1kodovan zaradi bombardiranja med drugo svetovno vojno, zato je akademija za\xc4\x8dasno prekinila delovanje, kmalu po ponovnem zagonu leta 1945 pa je bila reorganizirana. Statut je bil nadome\xc5\xa1\xc4\x8den z zakonsko ureditvijo, takrat je bila znova preimenovana v sedanje ime._NEWLINE_Leta 1971 je nadzor prevzela Komunisti\xc4\x8dna partija. Dve desetletji po tem akademija ni bila avtonomna, imela pa je prakti\xc4\x8dno monopolni polo\xc5\xbeaj v znanosti. Znova je postala samostojna po padcu komunisti\xc4\x8dnega re\xc5\xbeima leta 1991. Od takrat se soo\xc4\x8da z upadanjem javnega financiranja, zaradi \xc4\x8desar so bili ukinjeni \xc5\xa1tevilni oddelki, a ohranja svojo vodilno vlogo v dr\xc5\xbeavi.'